«Ես երկար տարիներ Էջմիածնում եմ աշխատել, և Արշալույսի տնտեսությունը մեր ենթակայության տակ է եղել։ Այդ ժամանակ Արշալույս գյուղում Մանվելն աշխատում էր վարորդ, նրան ես շատ լավ ճանաչում եմ։ Մանվելին ծնող էր պետք, ավելի շուտ՝ հովանավոր, որը Վազգեն Սարգսյանն էր։ Իմանալով նրա թերությունները՝ շատ բան ներվեց։ Չէ՞ որ Էջմիածնում այնպիսի խայտառակ բաներ էին կատարվում, ավտոմատներով հարձակվում էին հիմնարկների վրա՝ գումարներ էին խլում, բա ինչի՞ ժողովուրդը դրա մասին չի հիշում։ Մեր միավորման հիմնարկների վրա հարձակվում՝ գումարներ էին խլում, հետո այդ գումարները պետք է փոխանցվեր, ես դրա դեմն առնում էի, որ չսնանկանանք։ Իմ գրասենյակի վրա կրակել են»,- պարզաբանեց Բերբերյանը։